
DR 31.10.2012 73 

 
Tuan Chua Tian Chang @ Tian Chua [Batu]: Beri siapa? 

Ir. Haji Hamim bin Samuri [Ledang]: Sudah habis sudah. 

Tuan R. Sivarasa [Subang]: Dia berhenti. Ini tidak gentlemenlah. 

  

6.02 ptg. 

 Tuan M. Manogaran [Telok Intan]: Terima kasih Tuan Pengerusi. Saya juga ingin 
sentuh tentang B.25 dan saya akan terus kepada Butiran 020400 – Pembangunan Koperasi 
dan Butiran 040000 – Suruhanjaya Koperasi Malaysia (SKM). Saya hendak tanya Yang 
Berhormat Menteri, apakah kesan oleh koperasi untuk mengawal perkhidmatan yang diberi 
oleh koperasi-koperasi kepada penggunanya? Ada koperasi-koperasi yang telah mengutip 
wang dari penggunanya ataupun ahli-ahlinya dan selepas mereka bersara, tidak dapat 
membayar balik apa-apa yang mereka carum kepada koperasi itu.  

 Contohnya adalah koperasi bekas pekerja-pekerja Dewan Bandaraya Kuala 
Lumpur, Industrial and Manual Labor Cooperative. Di antara ahli-ahlinya mereka telah 
mengambil penghakiman terhadap koperasi itu tetapi sehingga hari ini tidak dibayar. Saya 
sudah bangkit isu ini beberapa bulan dahulu tetapi tidak ada apa-apa jawapan ataupun 
tindakan susulan oleh kementerian. Industrial and manual group ini adalah kakitangan 
bawahan yang susah mereka buat caruman pada satu ketika dahulu dan tetapi menghadapi 
masalah untuk mendapat balik wang mereka yang dicarum.  

 Seterusnya saya ingin sentuh Butiran 060300 – Emolumen Kakitangan Kontrak. 
Saya hendak tahu, berapakah jumlah kakitangan kontrak yang terlibat yang diberi 
emolumen ini? Adakah di antara mereka pegawai-pegawai yang memantau harga 
barangan di seluruh negara? 

 Butiran 080400 – Emolumen Pegawai Pemantau Harga. Saya juga ingin tahu, 
apakah kesan adakan pegawai-pegawai ini sebab kita dapat lihat, saya hendak beri contoh 
sebotol 100 plus dibeli di Kuala Lumpur berharga RM2.69 lebih kurang, di jalan Gasing 
Petaling Jaya, ada kedai yang jual kepada RM3.25 dan di Telok Intan RM2.80. Jadi adakah 
perbezaan jurang ini boleh diterima lebih-lebih lagi melibatkan suri rumah yang uzur, 
mereka lari ke sana sini untuk membandingkan harga di antara kedai-kedai untuk mereka 
lihat di mana mereka boleh dapat dengan harga yang paling murah. Bolehkah kita cuba 
mencapai satu keadaan di mana harga barangan asas ini lebih kurang sama di semua 
kedai-kedai ataupun sekurang-kurangnya di Lembah Klang semuanya sama? Saya rasa 
tidak wajar untuk sebotol 100plus itu ataupun butter atau apa-apakah dengan izin, 
perbezaan harganya sehingga RM1. Ini tidak wajar untuk pengguna-pengguna sebab 
mereka bukan kaya.  

Saya tahu ada ahli-ahli politik dari UMNO pergi ke KLCC Suria beli barang tidak 
tengok harga sebab mereka kaya-raya dengan izin, they buy things without looking at the 
price first, they only look at the price when they go to pay at the counter. Akan tetapi orang 
biasa atau rakyat biasa susah untuk menampung kehidupan harian mereka... [Disampuk] 
Siapa makan cili, dia rasa pedaslah. Jadi rakyat biasa, saya hendak bela rakyat biasa. Hari-
hari pergi ke kedai beli barang, lari sini lari sana banding harga. Bagaimana kementerian 
boleh bantu orang seperti ini? 

 Seterusnya saya ingin sentuh mengenai Suruhanjaya Persaingan Malaysia atau 
MyCC, RM7 juta - Butiran 070100. Berapakah anggota yang ada di Suruhanjaya 
Persaingan di negara kita? Saya percaya ia tidak melebihi lapan orang anggota termasuk 
pegawai sehingga kerani berbanding dengan Singapura, ada 80 orang pegawai ataupun 
anggota kakitangan. Mengapa kita tidak boleh meningkatkan taraf perkhidmatan dan kesan 
Suruhanjaya Persaingan ini dengan meningkatkan anggota-anggota dan pegawainya? 
Apakah langkah-langkah yang boleh diambil untuk memenuhkan anggaran ini?  

 Akhir sekali... 

 Tuan Tony Pua Kiam Wee [Petaling Jaya Utara]: [Bangun] 

 Tuan M. Manogaran [Telok Intan]: Ya sila. 

  

 



Tuan Chua Tian Chang @ Tian Chua [Batu]: Beri siapa?. Ir. Haji Hamim bin Samuri [Ledang]: Sudah habis sudah. Tuan R. Sivarasa [Subang]: Dia berhenti. Ini tidak gentlemenlah. 6.02 ptg. Tuan M. Manogaran [Telok Intan]: Terima kasih Tuan Pengerusi. Saya juga ingin sentuh tentang B.25 dan saya akan terus kepada Butiran 020400- Pembangunan Koperasi dan Butiran 040000- Suruhanjaya Koperasi Malaysia (SKM). Saya hendak tanya Yang Berhormat Menteri, apakah kesan oleh koperasi untuk mengawal perkhidmatan yang diberi oleh koperasi-koperasi kepada penggunanya? Ada koperasi-koperasi yang telah mengutip wang dari penggunanya ataupun ahli-ahlinya dan selepas mereka bersara, tidak dapat membayar balik apa-apa yang mereka carum kepada koperasi itu. Contohnya adalah koperasi bekas pekerja-pekerja Dewan Bandaraya Kuala Lumpur, Industrial and Manual Labor Cooperative. Di antara ahli-ahlinya mereka telah mengambil penghakiman terhadap koperasi itu tetapi sehingga hari ini tidak dibayar. Saya sudah bangkit isu ini beberapa bulan dahulu tetapi tidak ada apa-apa jawapan ataupun tindakan susulan oleh kementerian. Industrial and manual group ini adalah kakitangan bawahan yang susah mereka buat caruman pada satu ketika dahulu dan tetapi menghadapi masalah untuk mendapat balik wang mereka yang dicarum. Seterusnya saya ingin sentuh Butiran 060300- Emolumen Kakitangan Kontrak. Saya hendak tahu, berapakah jumlah kakitangan kontrak yang terlibat yang diberi emolumen ini? Adakah di antara mereka pegawai-pegawai yang memantau harga barangan di seluruh negara?. Butiran 080400- Emolumen Pegawai Pemantau Harga. Saya juga ingin tahu, apakah kesan adakan pegawai-pegawai ini sebab kita dapat lihat, saya hendak beri contoh sebotol 100 plus dibeli di Kuala Lumpur berharga RM2.69 lebih kurang, di jalan Gasing Petaling Jaya, ada kedai yang jual kepada RM3.25 dan di Telok Intan RM2.80. Jadi adakah perbezaan jurang ini boleh diterima lebih-lebih lagi melibatkan suri rumah yang uzur, mereka lari ke sana sini untuk membandingkan harga di antara kedai-kedai untuk mereka lihat di mana mereka boleh dapat dengan harga yang paling murah. Bolehkah kita cuba mencapai satu keadaan di mana harga barangan asas ini lebih kurang sama di semua kedai-kedai ataupun sekurang-kurangnya di Lembah Klang semuanya sama? Saya rasa tidak wajar untuk sebotol 100plus itu ataupun butter atau apa-apakah dengan izin, perbezaan harganya sehingga RM1. Ini tidak wajar untuk pengguna-pengguna sebab mereka bukan kaya. Saya tahu ada ahli-ahli politik dari UMNO pergi ke KLCC Suria beli barang tidak tengok harga sebab mereka kaya-raya dengan izin, they buy things without looking at the price first, they only look at the price when they go to pay at the counter. Akan tetapi orang biasa atau rakyat biasa susah untuk menampung kehidupan harian mereka... [Disampuk] Siapa makan cili, dia rasa pedaslah. Jadi rakyat biasa, saya hendak bela rakyat biasa. Hari- hari pergi ke kedai beli barang, lari sini lari sana banding harga. Bagaimana kementerian boleh bantu orang seperti ini?. Seterusnya saya ingin sentuh mengenai Suruhanjaya Persaingan Malaysia atau MyCC, RM7 juta- Butiran 070100. Berapakah anggota yang ada di Suruhanjaya Persaingan di negara kita? Saya percaya ia tidak melebihi lapan orang anggota termasuk pegawai sehingga kerani berbanding dengan Singapura, ada 80 orang pegawai ataupun anggota kakitangan. Mengapa kita tidak boleh meningkatkan taraf perkhidmatan dan kesan Suruhanjaya Persaingan ini dengan meningkatkan anggota-anggota dan pegawainya? Apakah langkah-langkah yang boleh diambil untuk memenuhkan anggaran ini?. Akhir sekali... Tuan Tony Pua Kiam Wee [Petaling Jaya Utara]: [Bangun]. Tuan M. Manogaran [Telok Intan]: Ya sila.